BM 31/5 2021

Tilstede: Heidi, Arne, Anders, Søren, Jørn, Jens, Mads, Camilla

Afbud: Claus, Regina

Referent: DSZ

**Nyt fra formanden**  
- Generalforsamling den 16.juni 2021 kl. 19.30. Heidi, DSZ, Arne og Claus på valg. Claus genopstiller ikke. Mads opstiller, Annika som suppleant. Afdelinger aflægger en kort beretning. Heidi indkøber gaver til ordstyrer og Claus.

- Seniorfodbold: Heidi og Mads har været til møde i Harndrup. Samarbejdet beholdes; man tilmelder sig gennem sin ”hjemklub”. Alle udgifter deles 50/50. Henning Jørgensen vil gerne være BIF-kontaktperson. Planlægger træning sommer i BIF, vinter i Harndrup. Kampe fordeles.

- Nyt fra BAC: Christian indkalder til møde om familiedage nu på torsdag d. 3. juni. Anders deltager for BIF. Christian har indkøbt airhockey. Halv hal er blevet til en hel hal; tænkt placeret hvor den nuværende grus-parkering er.   
Vedr. Padel-banerne. Delvist finansieret; skæringsdato er sat medio juni. Hvis finansiering ikke er på plads droppes den nuværende idé. Stadig tanke at BAC administrerer. GFH er nu også med. Business-case; to baner burde kunne betales tilbage på <3 år. Evt. BIF lægge 200.000 kr. hvis banerne kommer til Brenderup. Styregruppen har planlagt at åbne for private investorer; der indkaldes til møde.

Træningsbanen ved siden af kampbanen skal drænes, hvis der skal være lys/kunne bruges om vinteren.   
Søren fra BAC har fået tilbud på lys til ca. 500.000. Nr. Åby har dog fået lys for væsentligt mindre. Der er ikke sket noget på området tilbage fra 2015, - processen gik i stå fra 2016. Kommunen har været velvillige til at bidrage tilbage i 2015/2016. Dog obs på at der skal drænes på træningsbanen. BAC er også interesserede i at være med til at bringe projektet op igen.

**Kasseren**  
-Conventus-præsentation v. DSZ og JJ. Kun afdelingsformænd m/k får adgang. Trænere kan komme på senere. Gennemgang ved Kim Krogh planlægges inden opstart af efterårssæson.

-Budget (skulle være afleveret til Jørn inden 1. maj og ført ind). Gymnastik og Senior-fodbold mangler. Håndbold: overgår til årlig betaling.

**Afdelingerne**  
Håndbold: Lykke-Liga nu 27 deltagere. Der er basis for et voksen-hold. 5 trænere; kører nu i 2 haller. U11/U13 drenge/piger i alt 23.   
Fodbold: Regina ej tilstede.   
Gymnastik: Meget aktivitet i jumping fitness.   
Ingen aktivitet i bordtennis og badminton.

**Haltider**  
Afdelingerne melder ind til Heidi, forud for møde med BAC og GFH.

**Covid-19**   
Hvad gør vi ved fremtidige behov for nedlukninger? Giver anledning til drøftelse af hvorvidt det beløb der indbetales fra foreningens medlemmer er: Aktivitetsbetaling eller betaling for medlemskab? Vi ender på, at de enkelte afdelinger omkring betaling må vurdere ud fra den aktivitet der faktuelt kan tilbydes under evt. forsinket oplukning igen (som i dette forår).   
Honorarer på tværs af afdelinger er gennemgået og er nogenlunde enslydende.  
Håndbold: betaler fremtidigt enslydende kontingent for alle hold.   
Gymnastik: Kontingent sættes så det bliver attraktivt i kombination med, at holdet ikke må gå i minus. Bordtennis: Overvejer årligt kontingent.   
Årligt kontingent: Skal opkræves senest efter 3. træning – fælles for alle afdelinger.

**Oktoberfest**   
- Reklame: Er slået op på Facebook og hjemmeside.   
- Salg af billetter: Conventus via hjemmeside og DagliBrugsen (15. august). Jørn har bestilt MobilePay. DagliBrugsen sponsorerer et beløb.   
- Reklamer sættes op.

**Medhjælperfest den 10. sep**   
Forsamlingshus er booket til d. 10 sep. Vi bestiller buffet som sidst (der er ønske om lokal leverandør) og ansøger DagliBrugsen om drikkevarer. Løbetrøjer ”Brenderup IF”. Trafiksikker farve.

**Til næste møde**   
Konstituering efter GF. Og planlægning af næste møde.

**Evt.**   
DSZ har netop ansøgt El-fonden om ca. 37.000 kr. til hhv. håndbold, gymnastik og fodbold.   
Arne: Igen i år er alt udsolgt til årets fodboldskole ☺